สวัสดีครับ พอดีไปถอนฟันมาแล้วหลังจากยาชาหมดฤทธิ์ มันมีอาการปวดตรงบริเวณเหงือก ปวดแบบตึงๆ กินยาลดอาการอักเสบก็แล้ว ก็ยังปวดอยู่ มีวิธีไหนบ้างครับที่จะทำให้หายเร็วขึ้น
สวัสดีค่ะ การถอนฟันเป็นการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นคงต้องดูว่าถอนมาแล้วกี่วัน หากเป็นในช่วง 1-3 วันแรก น่าจะยังมีอาการปวดตึงบริเวณเหงือกได้อยู่ค่ะ แต่หากปวดมากขึ้นเรื่อยๆ มีแผลปวด บวมมาก ควรกลับไปพบทันตแพทย์การดูแลตัวเองเบื้องต้น บ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้